Kusupė
Kusupė (vok. Kussupp, nuo 1938 m. Rabenfließ) arba Vesnianka (rus. Веснянка) – upelis Rusijoje, Kaliningrado srityje (Krasnoznamensko rajone); Įsruties baseine, Draugupės dešinysis intakas. Prasideda laukuose prie buvusio Belzų kaimo, apie 2 km į pietryčius nuo Enskiškių. Teka į vakarus pro Kusus, Kėkštus, ties buvusiu Kišų kaimu įteka į Draugupę 12 km nuo jos žiočių. Vaga vietomis reguliuota. Buvusios gyvenvietės prie Kusupės: Belzai, Urblaukiai, Eglininkai, Kišai.